Hobbyfotograf tok uværsblinkskudd fra balkongen
Blinkskuddet tok Sæther fra sin egen balkong på Grefsen i Oslo.Hobbyfotografen hadde tidligere i år bestemt seg for å øve på å ta lynbilder denne sommeren, og var storfornøyd med utsikten fra balkongen. - Jeg sa til samboeren min at det var akkurat dette jeg hadde ventet på, sier han. Sæther sto ute i mellom to og tre timer for å få det virkelige superbildet.- Onsdagens tordenvær hadde sammenheng med et værsystem som kom inn fra Sverige. Dette ble liggende ganske stille og fikk bygge seg opp. Derfor ble det stedvis svært mye nedbør og tordenvær, sier vakthavende meteorolog ved meteorologisk institutt, Espen Bisett Granan, til VG. Han sier at tordenværet hadde liten utstrekning, og ble oppløst av seg selv.Også de kommende dagene kan det bli torden på Østlandet. - Særlig Østafjells er det mulighet for kraftige byger og torden de neste dagene, sier meteorologen.Tordenværet onsdag kveld og natt til torsdag gjorde en rekke husstander på Østlandet strømløse. I Follo mistet 31.322 Hafslund-kunder strømmen, og også en rekke andre steder på Østlandet ble strømmen borte som følge av uværet.Han råder folk til å trekke ut støpselet på elektriske apparater man ikke vil ha ødelagt av lyn og torden, og oppfordrer folk til montere overspenningsvern i sikringsskapet.
I natt mistet titusener av husstander strømmen etter kraftig tordenvær på Indre Østlandet. Niclas Sæther fanget de voldsomme naturkreftene med kameraet sitt.